CELEX: 32001D0654
Language: el
Date: 2001-08-16 00:00:00
Title: 2001/654/ΕΚ: Απόφαση της Επιτροπής, της 16ης Αυγούστου 2001, σχετικά με χρηματοδοτική συμμετοχή στην εξάλειψη του αφθώδους πυρετού στο Ηνωμένο Βασίλειο το 2001 [κοινοποιηθείσα υπό τον αριθμό Ε(2001) 2539]

Avis juridique important

|

32001D0654

2001/654/ΕΚ: Απόφαση της Επιτροπής, της 16ης Αυγούστου 2001, σχετικά με χρηματοδοτική συμμετοχή στην εξάλειψη του αφθώδους πυρετού στο Ηνωμένο Βασίλειο το 2001 [κοινοποιηθείσα υπό τον αριθμό Ε(2001) 2539]  

Επίσημη Εφημερίδα αριθ. L 230 της 28/08/2001 σ. 0016 - 0019

Απόφαση της Επιτροπήςτης 16ης Αυγούστου 2001σχετικά με χρηματοδοτική συμμετοχή στην εξάλειψη του αφθώδους πυρετού στο Ηνωμένο Βασίλειο το 2001[κοινοποιηθείσα υπό τον αριθμό Ε(2001) 2539](Το κείμενο στην αγγλική γλώσσα είναι το μόνο αυθεντικό)(2001/654/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση του Συμβουλίου, 90/424/ΕΟΚ της 26ης Ιουνίου, 1990, για δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 2001/12/ΕΚ(2), και ιδίως το άρθρο 11 παράγραφοι 2 και 4,Εκτιμώντας τα ακόλουθα:(1) Εστίες αφθώδους πυρετού παρουσιάστηκαν στο Ηνωμένο Βασίλειο το 2001. Η εμφάνιση της νόσου αντιπροσωπεύει σοβαρό κίνδυνο για τα κοινοτικά αποθέματα. Με στόχο την πρόληψη της εξάπλωσης της νόσου και τη συμβολή στην εκρίζωση της, η Κοινότητα μπορεί να συμμετάσχει σε επιλέξιμες δαπάνες του κράτους μέλους.(2) Μόλις επιβεβαιώθηκε επίσημα η παρουσία αφθώδους πυρετού, οι βρετανικές αρχές ανέφεραν ότι έλαβαν τα μέτρα που προβλέπονται στο άρθρο 3 παράγραφος 2 της απόφασης 90/424/ΕΟΚ και εφάρμοσαν αμέσως τις σχετικές διατάξεις της οδηγίας 85/511/ΕΚ του Συμβουλίου(3).(3) Σύμφωνα με το άρθρο 3 παράγραφος 2 του κανονισμού (ΕΚ) αριθ. 1258/1999 του Συμβουλίου(4), κτηνιατρικά και φυτοϋγειονομικά μέτρα που λήφθηκαν σύμφωνα με κοινοτικούς κανόνες χρηματοδοτούνται στο πλαίσιο του τμήματος εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων για σκοπούς δημοσιονομικού ελέγχου, εφαρμόζονται τα άρθρα 8 και 9 του κανονισμού (ΕΚ) αριθ. 1258/1999.(4) Η χρηματοδοτική συμμετοχή της Κοινότητας παρέχεται υπό τον όρο ότι τα σχεδιαζόμενα μέτρα εφαρμόζονται αποτελεσματικά και ότι οι αρχές διαβιβάζουν όλες τις αναγκαίες πληροφορίες εντός των προβλεπόμενων προθεσμιών.(5) Εν αναμονή της περάτωσης των ελέγχων από την Επιτροπή, θα πρέπει να καταβληθεί μία πρώτη καταβολή μόλις διατεθούν οι σχετικές πιστώσεις.(6) Είναι σκόπιμο να αποσαφηνιστεί ο όρος "επαρκής αποζημίωση των κατόχων εκμεταλλεύσεων" που χρησιμοποιείται στο άρθρο 2 παράγραφος 2 της απόφασης 90/424/ΕΟΚ.(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ: ΑΠΟΦΑΣΗ:Άρθρο 1Το Ηνωμένο Βασίλειο μπορεί να λάβει χρηματοδοτική συνδρομή της Κοινότητας για την επαρκή αποζημίωση των κατόχων ζώων λόγω της αναγκαστικής σφαγής τους στο πλαίσιο μέτρων εκρίζωσης που αφορούν εστίες αφθώδους πυρετού οι οποίες παρουσιάστηκαν μέχρι τις 30 Ιουνίου 2001, σύμφωνα με τις διατάξεις των άρθρων 3 παράγραφος 2 και 11 της απόφασης 90/424/ΕΚ.Άρθρο 21. Η κοινοτική χρηματοδοτική συμμετοχή καταβάλλεται με βάση:α) δικαιολογητικά έγγραφα που υποβάλλονται από το Ηνωμένο Βασίλειο σχετικά με την ταχεία και επαρκή αποζημίωση κατόχων ζώων·β) τα αποτελέσματα των ελέγχων της Επιτροπής που αναφέρονται στο άρθρο 3.2. Ωστόσο το Ηνωμένο Βασίλειο μπορεί να λάβει, κατόπιν αιτήσεως, προκαταβολή 355 εκατομμυρίων ευρώ μόλις εκδοθεί η παρούσα απόφαση και διατεθούν οι σχετικές πιστώσεις.3. Τα έγγραφα που αναφέρονται στην παράγραφο 1 περιλαμβάνουν επιδημιολογική έκθεση που καλύπτει κάθε εκμετάλλευση στην οποία έχουν σφαγεί και καταστραφεί ζώα καθώς και χρηματοδοτική έκθεση.Η χρηματοδοτική έκθεση λαμβάνει υπόψη τις κατηγορίες των καταστραφέντων ζώων, ή των σφαγέντων και καταστραφέντων ζώων σε κάθε εκμετάλλευση λόγω του αφθώδους πυρετού. Οι εκθέσεις αυτές διαβιβάζονται σε ηλεκτρονική μορφή σύμφωνα με το παράρτημα Ι.4. Τα δικαιολογητικά έγγραφα σχετικά με τα μέτρα που λήφθηκαν κατά την περίοδο που αναφέρεται στο άρθρο 1 διαβιβάζονται το αργότερο την 1η Οκτωβρίου 2001.5. Για τους σκοπούς της παρούσας απόφασης, "επαρκής αποζημίωση" σημαίνει την αποζημίωση της αξίας που είχαν τα ζώα λίγο πριν προσβληθούν από τη νόσο.Άρθρο 3Η Επιτροπή μπορεί να προβαίνει σε επιτόπιους ελέγχους, με τη συνεργασία των αρμόδιων εθνικών αρχών, όσον αφορά την εφαρμογή των ανωτέρω μέτρων και τις σχετικές δαπάνες που πραγματοποιήθηκαν.Η Επιτροπή ενημερώνει τα κράτη μέλη για τα αποτελέσματα των διεξαχθέντων ελέγχων.Άρθρο 4Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βορείου Ιρλανδίας.Βρυξέλλες, 16 Αυγούστου 2001.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 19.(2) ΕΕ L 3 της 6.1.2001, σ. 27.(3) ΕΕ L 315 της 26.11.1985, σ. 11.(4) ΕΕ L 160 της 26.6.1999, σ. 103.ΠΑΡΑΡΤΗΜΑ 1&gt;PIC FILE= "L_2001230EL.001802.TIF"&gt;>PIC FILE= "L_2001230EL.001901.TIF">